Eelnõu  

NARVA LINNAVALITSUS
KORRALDUS
Narva 







 06.09.2017.a. nr …………….

Arvamuse andmine maaüksuste

riigi omandisse jätmiseks

(Murdlaine tn 45, Rõõmu tn 6)
1. Asjaolud  ja  menetluse  käik

Maa-amet esitas Narva Linnavalitsusele 18.07.2016.a. kirjaga nr 6-5/16/14299 taotluse jätta riigi omandisse vastavalt lisatud asendiplaanidele (piiriettepanekud) Narva linna haldusterritooriumil asuvad maaüksused.
Riigi omandisse taotletakse elamumaa sihtotstarbega maaüksused (piiriettepanekud AT1607080007; AT1607080040)  maareformi seaduse §31 lõike1 punkti 8 alusel maareservina. Maaüksused on hoonestamata. 
Taotletavatele maaüksustele määratud koha-aadressid Narva Linnavalitsuse 05.11.2014 korraldusega nr 1292-k „Koha-aadresside määramine (AÜ Anil)“; Narva Linnavalitsuse  05.11.2014 korraldusega nr 1288-k „Koha-aadresside määramine (AÜ Radost)“.
Taotletavale maaüksusele Rõõmu tn 6 oli esitatud maa ostueesõigusega erastamise avaldus. Ülevaatuse käigus maaüksusel ei ole tuvastatud ehitisi. Maa-ala on hooldamata.
26.08.2015 võeti Rõõmu tn 6 maa ostueesõigusega erastamise taotleja suhtes  vastu Narva Linnavalitsuse korraldus nr 955-k „Rõõmu tn 6 maa ostueesõigusega erastamise menetluse lõpetamine“.

Taotletavatele maaüksustele ei ole tänase päeva seisuga esitatud õigusvastaselt võõrandatud vara tagastamise- või kompenseerimise avaldust, samuti ka ostueesõigusega erastamise- ega ka hoonestusõiguse seadmiseks.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda järgmiste Narva linnas asuvate maaüksuste riigi omandisse jätmisega:

3.1.1. Murdlaine tn 45,  piiriettepanek AT1607080007,  ligikaudne pindala 1 089 m2;

3.1.2. Rõõmu tn 6,  piiriettepanek AT1607080040,  ligikaudne pindala 1 127 m2.
3.2.  Määrata punktis 3.1. nimetatud maaüksustele sihtotstarbeks elamumaa (001; E).
4. Rakendussätted
4.1. Korraldus jõustub teatavakstegemisest;
4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

